**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | Центар за стране језике |
| **Назив пројекта** | *Центар за стране језике: од оснивања до данас* |
| **Руководилац пројекта** | доц. др Весна Симовић |
| **Секретар пројекта** | мср Никола Татар |

|  |  |
| --- | --- |
| **Образложење пројекта** | Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.  Пројекат *Центар за стране језике: од оснивања до данас* осмишљен је како би се представио рад Центра за стране језике на Филозофском факултету од његовог оснивања 2007. године до данас, 2021. године у којој се обележава педесетогодишица постојања Филозофског факултета.  **Сврха** пројекта је да се прикаже ретроспектива рада Центра за стране језике и представи његов развојни пут током тринаест година постојања, од оснивања 2007. године до данас. Осим тога, пројекат има за циљ да укаже и на могуће правце даљег развоја ове специфичне организационе јединице Филозофског факултета.  **Контекст** из кога проистиче овако конципиран пројекат јесте пре свега вишедеценијска традиција изучавања страних језика на Филозофском факултету коју Центар за стране језике успешно наставља. Наиме, од оснивања Факултета 1971. године, страни језици су заступљени у овој институцији како кроз засебне студијске групе, касније програме (енглески (1971), потом и руски (2000), француски (2012) и немачки (2018)), тако и кроз изборне предмете доступне свим студентима Филозофског факултета. Осим наведених, студенти могу да уче и грчки, латински и старогрчки језик.  Од 2007. године, настава страних језика на нематичним департманима одвија се у оквиру Центра за стране језике који у овом тренутку броји 8 наставника. Поред њих, у настави учествују и страни лектори који се сваке године ангажују захваљујући сарадњи коју факултет има са страним амбасадама и институтима. Тако је Центар за стране језике, осим наставе страних језика који су стално у понуди, организовао и наставу кинеског (од школске 2015/2016. године, па све до данас) и корејског језика (школске 2018/2019. и 2019/2020. године) које су наишле на велико интересовање студената. Почев од школске 2019/2020. године успостављена је и сарадња са Амбасадом Сједињених Америчких Држава на основу које при Центру за стране језике различите курсеве (*English for Academic Purposes*, *English for Specific Purposes* и сл.) држи *English Language Fellow*.  **Значај** овако конципираног пројекта огледа се у томе што би представљање рада Центра за стране језике омогућило увид у настанак и развој ове јединице, у разлоге њеног оснивања, у елементе који су условили промене у раду Центра као и у различите фазе кроз које је прошла организација рада Центра током тринаест година његовог постојања.  Овакав свеобухватни приказ рада Центра за стране језике послужио би као основа за разумевање његовог даљег организовања и рада на пољу унапређења учења и наставе страних језика на Филозофском факултету. |
| **Циљ пројекта** | Навести циљ пројекта који описује жељену промену чијем остваривању ће допринети реализација пројектних активности.  Свеобухватно представити рад Центра за стране језике на Филозофском факултету у Нишу од његовог оснивања 2007. године до данас и указати на могућности његовог даљег развоја и побољшања рада у оквиру Филозофског факултета. |
| **Специфични циљеви** | Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.  а) Ажурирати и обогатити садржај стране Центра за стране језике на српској и енглеској верзији веб-сајта факултета новим текстом и сликама.  б) Прикупити архивске матријале (текстуалне, сликовне) у циљу илустровања активности Центра у протеклом периоду.  в) Израдити прегледне радове и ретроспективе различитих тема које се односе на рад Центра током тринаест година његовог постојања као и на рад Центра у будућности.  г) Организовати састанке са различитим мрежама и представницима од значаја у заједници, образовању, култури и привреди. |
| **Задаци** | Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.  а) Ажурирање и обогаћивање страница Центра за стране језике на веб-сајту факултета:  - контактирати бивше студенте и наставнике;  - по могућству прегледати доступну архивску грађу на факултету како би се утврдило да ли постоје слике и друга сведочанства о раду Центра за стране језике.  б) Прегледни радови и ретроспективе:  - поступно увођење нових страних језика;  - развој и обогаћивање појединачних силабуса страних језика;  - приказ потреба студентске популације по питању изучавања страних језика;  - приказ ставова студената о страним језицима и др.  в) Организовање састанака са различитим мрежама и представницима од значаја у заједници, образовању, култури и привреди.  - контактирати наставнике, представнике алумни удружења, послодавце, директоре школа, представнике амбасада и других институција у циљу прибављања података о могућем даљем развоју наставе страних језика у контексту одређених потреба запошљавања и развоја каријере (модификовање и унапређење постојећих силабуса). |
| **Очекивани исходи / резултати** | Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.   1. Ажуриран, обогаћен и осавремењен садржај у вези са Центром за стране језике на српској и енглеској страни веб-сајта факултета. 2. Прикупљена грађа и материјал који ће моћи да послуже за даље анализе и прегледе рада Центра за стране језике. 3. Објављивање радова о Центру за стране језике у релевантним часописима. 4. Успостављени контакти са различитим установама и представницима из области образовања, културе и привреде. 5. Прикупљени подаци о евентуалним допунама у силабусима страних језика. |
| **Чланови пројектног тима** | Навести имена свих учесника у реализацији пројектних активности.  Весна Симовић  Бранко Горгиев  Тања Цветковић  Јасмина Ђорђевић  Тамара Костић Пахноглу  Петра Митић  Ивана Шоргић  Никола Татар  Милош Милисављевић, истраживач-приправник |

**Временски план реализације пројекта (планирати конкретне кораке у реализацији пројекта по месецима, почев од 1. новембра 2019. до 30. јуна 2020. године):**

|  |  |  |  |  |  |  |
| --- | --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** | **VI** |
| Ажурирање и обогаћивање страна Центра за стране језике на веб-сајту факултета:  - контактирати бивше студенте и наставнике;  - по могућству прегледати доступну архивску грађу на факултету како би се утврдило да ли постоје слике и друга сведочанства о раду Центра за стране језике. | Весна Симовић  Бранко Горгиев  Тања Цветковић  Јасмина Ђорђевић  Тамара Костић Пахноглу  Петра Митић  Ивана Шоргић  Никола Татар  Милош Милисављевић | 8 | x | x |  |  |
| Прегледни радови и ретроспективе:  - поступно увођење нових страних језика;  - развој и обогаћивање појединачних силабуса;  - приказ потреба студентске популације по питању изучавања страног језика;  - приказ ставова студената о страним језицима и др. | Весна Симовић  Бранко Горгиев  Тања Цветковић  Јасмина Ђорђевић  Тамара Костић Пахноглу  Петра Митић  Ивана Шоргић  Никола Татар  Милош Милисављевић | 8 |  | x | x |  |
| Организовање састанака са различитим мрежама и представницима од значаја у заједници, образовању, култури и привреди.  - контактирати наставнике, представника алумни удружења, послодавце, директоре школа, представнике амбасада и других институција у циљу прибављања података о даљем развоју силабуса страних језика у контексту одређених потреб запошљавања и развоја каријере. | Весна Симовић  Бранко Горгиев  Тања Цветковић  Јасмина Ђорђевић  Тамара Костић Пахноглу  Петра Митић  Ивана Шоргић  Никола Татар  Милош Милисављевић | 8 |  |  | x | x |