**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | Департман за филозофију |
| **Назив пројекта** | Настава филозофије у средњем и високом образовању: практична и теоријска питања |
| **Руководилац пројекта** | доц. др Растислав Динић |
| **Секретар пројекта** | мср Милан Јовановић |

|  |  |
| --- | --- |
| **Образложење пројекта** | Овај пројекат осмишљен је као тематизација теоријских и практичних аспеката наставе филозофије у средњем и високом образовању (у Републици Србији) са циљем да се укаже на значај те наставе али и да се дâ известан допринос њеном унапређењу. Све је више теоретичара образовања који друштвене кризе кроз које пролазимо повезују управо са кризом хуманистичког, а често и специфично филозофског образовања у савременом друштву. Тежиште овог пројекта јесте у томе да размотри различите стратегије за популаризацију филозофије, као и још директније – аргументативне стратегије за утицај на релевантна образовна тела у нашој земљи да промене и поправе статус филозофског образовања унутар школског курикулума. Паралелно са тим, овај пројекат би требало да изнутра анализира постојећу регулативу и праксу наставе филозофије са намером да укаже на евентуалне промене које би било потребно начинити како би она сама постала боља и одговарала на те задатке који се пред њу стављају.  Такође, важан аспект овог пројекта јесте и његова усмереност на наставу филозофије на Филозофском факултету у Нишу, који ове године слави јубилеј – педесет година постојања. Због тога, један од циљева овог пројекта јесте да се сагледа настава филозофије кроз историју ове институције, са посебним освртом на настанак, рад и развој Групе за филозофију (сада: Департмана за филозофију) на нашем Факултету. |
| **Циљ пројекта** | Циљ тематизације наставе филозофије јесте како њена популаризација и указивање широј јавности на њен значај, тако и настојање да се дâ известан допринос унапређењу и осавремењивању саме те наставе.  Под поменутом тематизацијом различитих аспеката наставе овде се подразумева поновно промишљање циљева те наставе у савременим околностима, разна методичка и методолошка разматрања везана за ту наставу, анализа програма, уџбеника и других важних чинилаца за актуелну наставу филозофије, те разговор са наставницима и професорима филозофских предмета у средњим школама и на факултетима. |
| **Специфични циљеви** | Специфични циљеви у периоду март-јун 2021.  Критичка анализа програмских текстова везаних за циљеве наставе филозофије у средњем и високом образовању, као и уџбеника, хрестоматија, итд. Писање извештаја.  Спровођење интервјуа са наставницима филозофије. Писање извештаја.  Организовање округлих столова и трибина поводом на којима ће учествовати наставници филозофије из средњих школа и других високообразовних установа из земље и региона. Писање извештаја.  Објављивање резултата у тематског броју Годишњака Департмана за филозофију.  Израда програмског документа са предлозима побољшања и осавремењивања наставе филозофије. Објављивање овог документа у Годишнјаку Департмана за филозофију.  Дијахронијска анализа програма, курсева и начина одвијања наставе филозофије на Филозофском факултету у Нишу од његовог оснивања до данас. Објављивање резултата. |
| **Задаци** | Обављање интервјуа, организовање округлих столова, анализа програмских докумената, објављивање научних радова, популаризовање налаза објављивањем текстова на блогу факултета. |
| **Очекивани исходи / резултати** | Повећана пажња стручне и шире јавности и информисанија дебата о месту и значају наставе филозофије у образовном систему и друштву уопште, те унапређење и осавремењивање методике и методологије ове наставе у средњем и високом образовању. |
| **Чланови пројектног тима** | Слађана Ристић Горгиев, Зоран Димић, Бојан Благојевић, Растислав Динић, Милан Јовановић, Анђелија Милић, Душан Миленковић, Биљана Радовановић, Горан Ружић. |

**Временски план реализације пројекта (планирати конкретне кораке у реализацији пројекта по месецима, почев од 1. марта 2021. до 30. јуна 2021. године):**

|  |  |  |  |  |  |  |
| --- | --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** | **VI** |
| **1.** Уређење података о департману на веб-сајту и у промо материјалима | Сви учесници пројекта. |  | x | x |  |  |
| **2.** Израда прегледних радова о настави филозофских предмета на Филозофском факултету у Нишу | Сви учесници пројекта |  |  | x | x |  |
| **3.** Састанци са мрежама наставника и алумнија | Сви учесници пројекта |  |  |  | x | x |
| 4. Прављење кратких писаних интервјуи са наставницима филозофије | Сви учесници пројекта |  | x | x |  |  |
| 5. Теоријско истраживање тема везаних за наставу филозофије (упознавање са литературом, консултовање, интерни округли столови) | Сви учесници пројекта |  |  | x | x |  |
| 6. Организација онлајн округлог стола на тему наставе филозофије у средњој школи, практичним питањима и новим проблемима и изазовима | Сви учесници пројекта |  |  |  | x |  |
| 7. Израда теоријских текстова о питањима повезаним са темом пројекта | Сви учесници пројекта |  |  |  | x |  |
| 8. Критичка анализа циљева наставе филозофије у средњем и високом образовању и процена адекватности програма, уџбеника и начина реализације наставе прокламованим циљевима | Сви учесници пројекта |  |  |  | x | x |
| 9. Израда предлога реформе наставе филозофије у средњем и високом образовању | Сви учесници пројекта |  |  |  | x | x |
|  |  |  |  |  |  |  |
|  |  |  |  |  |  |  |
|  |  |  |  |  |  |  |