**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2020/2021. година)**



|  |  |
| --- | --- |
| **Департман који реализује пројекат** | ДЕПАРТМАН ЗА АНГЛИСТИКУ |
| **Назив пројекта** | „Од традиције ка будућности – 50 година англистике на Филозофском факултету у Нишу“ |
| **Руководилац пројекта** | Проф. Др Весна Лопичић |
| **Секретар пројекта** | Мср. Младен Поповић |

|  |  |
| --- | --- |
| Образложење пројекта | **Дати образложење пројекта из кога се види његова сврха, контекст из кога проистиче и значај који има његова реализација. Обим образложења пројекта: до 3.000 карактера са размацима.**  Департман за англистику планира да 50. година од свог оснивања обележи као значајан јубилеј који подсећа на прошлост и саме почетке, али и даје неке смернице за будућност. Одлучили смо се за прву предложену могућност, тј. да ову годишњицу искористимо за трајно постављање на сајт Департмана видео садржаја са вођеним интервјуима, у убеђењу да ће тај вид презентације историје Департмана новим генерација бити најпријемчивији. Наиме, иако сајт Филозофског факултета на један клик пружа све потребне информације по питању распореда полагања испита, процеса пријаве испита, наставног особља, садржаја огласне табле студентског портала и Е-индекса, странице посвећене Департману за англистику садрже само кратак историјат Департмана, преглед наставника и приказ сва три нивоа студија на Департману. У суштини, сем Блога Филозофског факултета, нема неког посебног визуелног садржаја попут Галерије са фотографијама одређених догађаја, окупљања и професора или видео клипова са конференција, сусрета и прослава.  Пројекат „Од традиције ка будућности – 50 година англистике на Филозофском факултету у Нишу“ планира да допринесе промени имиџа Департмана укључивањем тематских видео записа са бившим студентима Департмана. Циљне групе се могу поделити у четири врсте:   1. НАША ПРВА ГЕНЕРАЦИЈА: евоцирање успомена полазника прве генерације Англистике давне 1971. на тему незаборавних професора, посебних предмета и најлепших тренутака студирања 2. НАШИ У ПРАКСИ: разговори са свршеним англистима који раде у свим врстама образовних институција, од обданишта преко приватних школица, свих врста школа и факултета на тему педагошке реалности, припремљености за та искуства кроз школовање и сналажења у променљивим условима рада 3. НАШИ У ПОСЛОВНОМ СВЕТУ: интервјуи са студентима који су се на основу знања и вештина стечених на Англистици добро снашли у свету бизниса, било да раде у струци или ван ње, и без обзира да ли су сами власници фирми или у њима запослени, на тему кључа успеха и важности образовања које се стекли на Департману 4. НАШИ У РАСЕЈАЊУ: разговори са што већим бројем наших дипломираних студената који живе и раде негде у свету на тему њиховог садашњег положаја и утицаја који је на то имало знање које су понели са Департмана за англистику Нишу 5. ГОСТИ НАШЕГ ДЕПАРТМАНА: кратка обраћања многобројних гостију који су разним поводима посећивали наш Департман: због конференција, држања предавања, сарадње на пројектима и сл.   Природно би било да се током реализације пројекта појави још нека категорија испитаника која тренутно измиче нашој пажњи.  Значај пројекта огледа се у томе што би за сва времена била забележена жива реч и искуства бројних професора и студената Департмана за англистику. За разлику од текућих генерација које су чуле за професорке Виду Марковић и Љиљану Михајловић, ветеране нашег Департмана, па и за многе друге професоре који више нису међу нама, будуће генерације би имале видео запис који би сведочио не само о сећањима и искуствима старијих англиста, већ и о лику и боји гласа свих тих колега чиме би утисак о њима био потпун. |
| **Циљ пројекта** | **Навести циљ пројекта који описује жељену промену чијем остваривању ће допринети реализација пројектних активности.**  Циљ пројекта „Од традиције ка будућности – 50 година англистике на Филозофском факултету у Нишу“ јесте да новим видео садржајима на департманској страници сајта учини сајт атрактивнијим, а сам Департман препознатљивим будућим и садашњим студентима, колегама са других департмана и заинтересованим особама са свих ВШ институција у земљи, као и грађанству уопште. |
| **Специфични циљеви** | **Специфични циљеви описују поједине аспекте жељене промене описане у циљу пројекта, основне правце у којима ће се одвијати активности.**  Специфични циљеви пројекта „Од традиције ка будућности – 50 година англистике на Филозофском факултету у Нишу“ јесу да се:   * ажурирају и обогате садржаји департманских страна на српском и енглеском сајту новим видео материјалима и сликама * приближе најважнији и најзанимљивији аспекти студирања на Департману за англистику сваком посетиоцу сајта, а пре свега (будућим) студентима, те да се они заинтересују да упишу Департман за англистику прилозима о занимљивим личностима које су биле наши студенти * садашњи студенти упознају са историјом Департмана и добију идеје како би могли у пословном смислу да употребе знања стечена током студирања * трајно забележе искуства и особе из алумни базе Департмана * стварање одреднице у бази података за сваког интервјуисаног колегу |
| **Задаци** | **Задаци представљају групе сродних активности које су усмерене на реализацију специфичних циљева. Задаци треба да буду формулисани јасно, тако да из њих проистичу очекивани исходи. Задаци треба да буду планирани реалистично, тако да буду изводљиви у оквиру пројектног периода.**  Учесници пројекта „Од традиције ка будућности – 50 година англистике на Филозофском факултету у Нишу“ требало би да реализују неколико конкретних задатака који су у вези са циљевима пројекта:   * да учествују у прикупљању података који омогућавају почетак пројекта: контакт подаци за прву генерацију студената, за наставнике енглеског језика на свим нивоима и облицима образовања, за англисте у пословном свету било које врсте, за колеге који живе и раде у иностранству, као и за госте нашех департмана из иностранства * да реализују интервјуе на одређене теме са контактираним учесницима * да помажу у монтажи снимљеног материјала и његовом постављању на сајт |
| **Очекивани исходи / резултати** | **Навести конкретне, мерљиве резултате које ће произвести пројектне активности. Треба планирати реално остварљиве исходе / резултате, на основу којих ће бити могућа евалуација реализације пројекта.**  Активности на пројекту „Од традиције ка будућности – 50 година англистике на Филозофском факултету у Нишу“ требало би да произведу следеће резултате:   * модернизовање имиџа департмана, обогаћеног видео садржајима (документовано самим видео клиповима) * прављење и постављање на сајт Департмана базе података наставника енглеског језика, учесника пројекта, са подацима и видео записом * прављење и постављање на сајт базе података прве генерације студената Англистике, са подацима и видео записом * прављење и постављање на сајт базе података пословних људи, свршених студената Англистике, са подацима и видео записом * прављење и постављање на сајт базе података нишких англиста у дијаспори, учесника пројекта, са подацима и видео записом * прављење и постављање на сајт базе података гостију Департмана за англистику, учесника пројекта, са подацима и видео записом * повећано интересовање кандидата за упис на Департман (документовано повећаним бројем пријава на пријемном испиту) |
| **Чланови пројектног тима** | **Навести имена свих учесника у реализацији пројектних активности.**  На пројекту учествују:  Весна Лопичић, руководилац  Младен Поповић, секретар  Милена Каличанин  Ана Коцић Станковић  Биљана Мишић Илић  Михаило Антовић  Владан Павловић  Душан Стаменковић,  Александар Пејчић  Данијела Петковић  Љиљана Марковић  Љиљана Михајловић  Величковић Марта  Милица Радуловић  Милица Живковић  Натаса Тучев  Нина Лазаревицћ  Сања Игњатовић  Татјана Пауновић  Виолета Стојичић  Владимир Фигар  Владимир Јовановић  Ема Живковић  Дејан Павловић  Љиљана Јанковић  Марко Митић  Ема Живковић  Наталија Стевановић  Душица Љубинковић |

**Временски план реализације пројекта (планирати конкретне кораке у реализацији пројекта по месецима, почев од 1. март 2021. до 30. јуна 2021. године):**

|  |  |  |  |  |  |  |
| --- | --- | --- | --- | --- | --- | --- |
| **Активност** | **Реализатори** | **Трајање** | **III** | **IV** | **V** | **VI** |
| Прикупљање података за категорију „Наша прва генерација“ | Сви чланови Департмана | ½ | X | X |  |  |
| Прикупљање података за категорију „Наши у пракси“ | Сви чланови Департмана | ½ | X | X |  |  |
| Прикупљање података за категорију „Наши у пословном свету“ | Сви чланови Департмана | ½ | X | X |  |  |
| Прикупљање података за категорију „Наши у расејању“ | Сви чланови Департмана | ½ | X | X |  |  |
| Прикупљање података за категорију „Гости нашег Деапртмана“ | Сви чланови Департмана | ½ | X | X |  |  |
| Прављење базе података наставника енглеског језика, учесника пројекта | Наставници из методике | ½ | X | X |  |  |
| Прављење базе података прве генерације студената Англистике | Старији наставници | ½ | X | X |  |  |
| Прављење базе података пословних људи, свршених студената Англистике | Наставници језичких предмета | ½ | X | X |  |  |
| Прављење базе података нишких англиста у дијаспори, учесника пројекта | Наставници културол. предмета | ½ | X | X |  |  |
| Прављење базе података гостију Департмана за англистику, учесника пројекта | Наставници књижевних предмета | ½ |  | X |  |  |
| Постављање на сајт базе података наставника енглеског језика, учесника пројекта | Млађи наставници | ½ |  | X | X |  |
| Постављање на сајт базе података прве генерације студената Англистике | Млађи наставници | ½ |  | X | X |  |
| Постављање на сајт базе података пословних људи, свршених студената Англистике | Млађи наставници | ½ |  | X | X |  |
| Постављање на сајт базе података нишких англиста у дијаспори, учесника пројекта | Млађи наставници | ½ |  | X | X |  |
| Постављање на сајт базе података гостију Департмана за англистику, учесника пројект | Млађи наставници | ½ |  | X | X |  |
| Реализација интервјуа са нашом првом генерацијом | Весна Лопичић, Младен Поповић | 2 | X | X | X | X |
| Реализација интервјуа са нашима у пракси | Весна Лопичић, Младен Поповић | 2 | X | X | X | X |
| Реализација интервјуа са нашима у пословном свету | Весна Лопичић, Младен Поповић | 2 | X | X | X | X |
| Реализација интервјуа са нашима у расејању | Весна Лопичић, Младен Поповић | 2 |  | X | X | X |
| Реализација интервјуа са гостима нашег Департмана | Весна Лопичић, Младен Поповић | 2 |  | X | X | X |
| Монтажа и постављање свих интервјуа | Весна Лопичић, Младен Поповић | 4 |  |  | X | X |